Kui mullu jaanuaris oli koos katse staadiumisse jäänud süütegudega jaanuaris kaks tapmist ja mõrvu polnud, siis tänavu polnud ühtegi tapmist ja mõrva, kinnitas justiitsministeerium.

Möödunud aastal kaotas kuritegude tagajärjel esialgsetel andmetel elu 40 inimest, mis on kõigi aegade kõige väiksem tulemus. Koos katse staadiumisse jäänud süütegudega oli mullu 38 tapmist ja 12 mõrva, milles kaotasid elu 40 inimest. Aasta varem oli tapmisi 42 ja mõrvu 13 ning elu kaotanuid 42, selgub justiitsministeeriumi andmetest.

2013. aastal oli tapmisi ja mõrvu aasta jooksul kokku 62 ja neis kaotas elu 52 inimest. 2012. aastal oli tapmisi ja mõrvu kokku 80 ja hukkunuid 64, 2011. aastal olid need näitajad vastavalt 100 ja 65.